Diari Oficial de la Generalitat Valenciana


Sumari del DOGV 5062, del 02-08-2005 (2005/8540)

ORDE de 9 de juny de 2005, de la Conselleria d'Empresa, Universitat i Ciència, per la qual es modifiquen els imports globals màxims establits en l'Orde de 16 de febrer de 2005 i el que establix l'Orde de 9 de febrer de 2005, per la qual es convoquen ajudes per a donar suport a la contractació de doctors per part d'entitats amb finalitat investigadora.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5062

Data del DOGV
:   02-08-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/8540


Data del document
:   09-06-2005

Organisme emissor
:   Conselleria d'Empresa, Universitat i Ciència

Tipus de document
:   Ordre

Anàlisi jurídica

 Descriptors 

:   * contracte de treball
    * ajuda pública
    * personal d'investigació
    * centre d'investigació
    * universitat
    * suport econòmic

ORDE de 9 de juny de 2005, de la Conselleria d'Empresa, Universitat i Ciència, per la qual es modifiquen els imports globals màxims establits en l'Orde de 16 de febrer de 2005 i el que establix l'Orde de 9 de febrer de 2005, per la qual es convoquen ajudes per a donar suport a la contractació de doctors per part d'entitats amb finalitat investigadora. [2005/X8540]
  
Amb data 1 de setembre de 2004 va ser publicada en el Diari Oficial de la Generalitat Valenciana l'Orde de 26 de juliol de 2004, del conseller d'Empresa, Universitat i Ciència, per la qual es convoquen diferents tipus d'ajudes i beques per al foment de la investigació científica i el desenvolupament tecnològic a la Comunitat Valenciana.
  
El 20 de desembre de 2004, es va publicar en el Diari Oficial de la Generalitat Valenciana l'Orde de 3 de desembre de 2004, del conseller d'Empresa, Universitat i Ciència, per la qual es convoquen diferents tipus d'ajudes per al foment de la investigació científica i el desenvolupament tecnològic i el 24 de desembre de 2004, es va publicar l'Orde de 15 de desembre de 2004, del conseller d'Empresa, Universitat i Ciència, per les quals es convoquen ajudes per a accions especials d'I+D en l'any 2005.
  
L'Orde de 2 d'abril de 2004, per la qual es convoquen ajudes per a accions d'articulació del Sistema Valencià de Ciència-Tecnologia-Empresa (SVCTE) per a l'exercici 2004, publicada en el Diari Oficial de la Generalitat Valenciana de 16 d'abril de 2004, preveu en l'article 13 la renovació de les ajudes concedides.
  
Després de la publicació de la Llei 14/2002, de 29 de desembre, de Pressuposts de la Generalitat Valenciana, i d'acord amb el que establix l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, es va publicar en el Diari Oficial de la Generalitat Valenciana de data 10 de març de 2005, l'Orde de 16 de febrer de 2005, de la Conselleria d'Empresa, Universitat i Ciència, per la qual es fan públiques les línies pressupostàries i es determinen els crèdits que han de finançar les ajudes i beques per al foment de la investigació científica i el desenvolupament tecnològic, accions especials d'I+D i accions d'articulació del Sistema Valencià de Ciència i Tecnologia, l'article 1 establix que les ajudes i beques previstes en l'Orde de 26 de juliol de 2004, amb les renovacions de les beques, inclusivament, es financen a càrrec de la Secció 11. Programa 542.50 Investigació i Transferència Tecnològica, capítol IV, Línia: T4015. Import global màxim: 6.685.004, 15 euros, i les ajudes per a gastos corrents que preveu l'Orde de 3 de desembre de 2004, a càrrec de la mateixa línia, per un import global màxim 7.835.899, 51 euros.
  
El 9 de març de 2005, es va publicar en el Diari Oficial de la Generalitat Valenciana, l'Orde de 9 de febrer de 2005, del conseller d'Empresa, Universitat i Ciència, per la qual es van convocar ajudes per a donar suport a la contractació de doctors per part de les entitats amb finalitat investigadora, l'article 2 establix que el finançament de les dites ajudes se sufraga a càrrec de la línia T4015, del programa pressupostari 542.50 Investigació i Transferència Tecnològica dels pressuposts de la Generalitat Valenciana per a l'exercici 2005 per un import global màxim de 813.643,69 euros.
  
De l'import global màxim per a finançar les beques i ajudes previstes en l'Orde de 26 de juliol de 2004, amb les renovacions de les beques inclusivament i després de la resolució de concessió de totes les ajudes i beques, així com de les renovacions, queda una part del crèdit en situació jurídica i comptable de disponible que, segons l'informe de la Direcció General d'Investigació i Transferència Tecnològica, no és necessari en allò que queda d'exercici pressupostari, el dit import ascendix a la quantitat d'1.504.203 euros. Així mateix l'import global màxim per a finançar les ajudes previstes en l'orde de 9 de febrer de 2005 i després de la resolució de concessió de totes les ajudes queda una part del crèdit en situació jurídica i comptable de disponible que, segons l'informe de la Direcció General d'Investigació i Transferència Tecnològica, no és necessari en allò que queda de l'exercici pressupostari, el dit import ascendix a la quantitat de 195.797 euros.
  
D'una alta part, l'import global màxim per a finançar les despeses corrents de les ajudes previstes en l'Orde de 3 de desembre de 2004, resulta insuficient per a atendre les necessitats existents fins l'acabament de l'exercici. Estes necessitats es podrien atendre en existir crèdit suficient.
  
Vist tot això, i fent ús de les atribucions que em conferix l'article 35 de la Llei de Govern Valencià i el Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència,
  
ORDENE
  
Article 1
  
Es modifica l'import global màxim que fixa l'article 1 de l'Orde de 16 de febrer de 2005, per a finançar les despeses corrents de les ajudes i beques previstes en l'Orde de 3 de desembre de 2004, i s'incrementa el dit import en la quantitat d'1.700.000 euros, per la qual cosa resulta un import global màxim de 9.535.899,51 euros.
  
Es modifica l'import global màxim que fixa l'article 1 de l'Orde de 16 de febrer de 2005, per a finançar les despeses corrents de les ajudes previstes en l'Orde de 26 de juliol de 2004, i es minora el dit import en la quantitat d'1.504.203 euros, per la qual cosa resulta un import global màxim de 5.180.801, 15 euros.
  
Article 2
  
Es modifica l'import global màxim que fixa l'article 2 de l'Orde de 9 de febrer de 2005, del conseller d'Empresa, Universitat i Ciència, per la qual es convoquen ajudes per a donar suport a la contractació de doctors per part de les entitats amb finalitat investigadora, i es minora el dit import en la quantitat de 195.797 euros, per la qual cosa resulta un import global màxim de 617.846,69 euros.
  
Article 3
  
La present orde entra en vigor el dia de la data, sense perjuí de la seua posterior publicació en el Diari Oficial de la Generalitat Valenciana.
  
València, 9 de juny de 2005
  
El conseller d'Empresa, Universitat i Ciència,
  
JUSTO NIETO NIETO